b"\n_START_ARTICLE_\nSant Andreu de Rod\xc3\xa9s\n_START_SECTION_\nDescripci\xc3\xb3\n_START_PARAGRAPH_\nPetita esgl\xc3\xa9sia de planta rectangular amb cap\xc3\xa7alera a l'orient i porta a la fa\xc3\xa7ana de ponent a la qual s'hi accedeix per un petit atri adossat. A l'angle sud-oest, s'aixeca l'espadanya de dos arcs, de factura moderna constru\xc3\xafda amb maons i amb superf\xc3\xadcies arrebossades. L'aparell utilitzat en la resta de l'edifici \xc3\xa9s de pedra pissarrosa sense desbastar. La coberta \xc3\xa9s a dues aig\xc3\xbces de llicorella. L'esgl\xc3\xa9sia de Rod\xc3\xa9s depenia de la de Sant Rom\xc3\xa0 de Tav\xc3\xa8rnoles."